Preĝejo Ĉieliro de Maria (Sorokpolány)

La preĝejo Ĉieliro de Maria estas romkatolika historia monumento en vilaĝo Sorokpolány.

 Historio 
Laŭ dokumento tiu ĉi romanika preĝejo estis konstruita antaŭ ol 1249. En la 15-a jarcento ĝi gotikiĝis, en la 18-a jarcento barokiĝis. En 1842 pli nova sakristio konstruiĝis. La preĝejo en 1927 plene renoviĝis. La orgeno estas aŭdebla ekde 1957. Ekstere la preĝejo estis pentrita en 1967, interne en 1974.

 Konstruaĵo 
La preĝejo situas sola laŭ la ĉefstrato. La kvadrata turo kun piramida supro situas super la ĉefenirejo en mezo de la fasado. Malantaŭ la turo troviĝas la navo, kiu finiĝas en malpli larĝa oklatera absido. En 1948 oni trovis freskojn el la 15-a jarcento. Ankaŭ nun estas videblaj la freskoj pri Sankta Kristoforo, Sankta Sebastiano, Sankta Mikaelo kaj Sankta Maria.

Interne galerio estas videbla por la orgeno. La altaroj kaj la predikejo estis farita en la 18-a jarcento. Menciindas en la muro tombo el la jaro 1697.

Kermeso okazas la 15-an de aŭgusto.

 Fontoj 
 hungare kun 3 fotoj
 hungare
 hungare
 hungare kun foto


S
Sorokpolany